## Kurzusleírás (tematika)

| Kurzus neve: Experimentális Design 1.- RAJZ | | | | |
| --- | --- | --- | --- | --- |
| A kurzus oktatója/i, elérhetősége(i): Szegedi Csaba, szegedi@mome.hu | | | | |
| Kód:  B-FR-301-RAJZ | Kapcsolódó tanterv (szak/szint): BA2 | A tantárgy helye a tantervben (szemeszter): őszi szemeszter | Kredit:  5 kredit a teljes tárgy | Tanóraszám: 44  Egyéni hallgatói munkaóra: |
| Kapcsolt kódok: | Típus: (szeminárium/előadás/**gyakorlat**/konzultáció stb.) | Szab.vál-ként felvehető-e? | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok):  Előfeltétel: -    párhuzamos tantárgy:  - B-DS-101 (Design Szolfézs)  - B-FR-101 (Tervezéstechnika és-technológia 1.)  párhuzamos kurzusok:  - B-FR-203-MINTÁZÁS | | | | |
| A kurzus célja a tér, forma, fény és szín összefüggéseinek megismerése, megértése, ezen keresztül a tervezéshez szükséges alapvető ábrázolási és vizualizáló képesség kialakítása, a plasztikus és kifejező megjelenítő készség elsajátítása. A tanulmányok szabadkézi rajzi ill. festési gyakorlatok, valamint fénytani és színdinamikai ismeretek által fejlesztik a fény-árnyékkal és a színekkel lehetséges plasztikus alakítás és ábrázolás/megjelenítás lehetőségeit, és ezen ismeretek célszerű alkalmazását a dizájnban.  FORMA és FÉNY / TÓNUS és SZÍN  Tárgyábrázolás és térábrázolás. A térbeli formákon megjelenő fény-árnyék és színek, valamint az általuk kifejeződő plasztikus hatás megfigyelésén és elemzésén alapuló rajzi és színes tanulmányok; egyszerű síklapú ill. forgástestektől természeti és ipari tárgyakon át az épített belső terekig. A formák plasztikus és térbeli megjelenítésének rajzi, festői és digitális gyakorlatai a felületeiken képződő fény-árnyék, tónus, és szín viszonyok eszközeivel.  Módszer  ● Látvány utáni rajzi ill. festői tanulmányok beállításokkal előre megadott közös vagy személyre igazított feladatok mentén, online elérhető oktatóvideók, írott és képes ismertető anyagok alapján.  ● Ábrázoló geometriai szerkesztési és rajzi gyakorlatok előre megadott közös vagy személyre igazított feladatok mentén, online elérhető oktatóvideók, írott és képes ismertető anyagok alapján.  ● otthoni munka házi feladatok mentén  ● Online dokumentáció (Zoom, GoogleMeet, Miro)**.** | | | | |
| Tanulási eredmények (fejlesztendő szakmai és általános kompetenciák):    Tudás: plasztikus formálás, érzékletes megjelenítés, színdinamika, fény-árnyék, rajz- és festéstechnika    Képesség: megfigyelőképesség, elmélyült koncentráció, megjelenítőképesség, absztrakció    Attitűd: figyelem, koncentrált aktivitás, önálló tervezői attitűd    Autonómia és felelősségvállalás: autonóm kreativitás | | | | |
| A kurzus keretében feldolgozandó témakörök, témák:  Kurzustematika  Tárgyábrázolás, térábrázolás, fény-árnyék, színdinamika, harmóniák, kontrasztok, formaanalízis, forma-alakítás, felületképzés, felületkezelés (faktúra), kompozíció, árnyékvetés, tónus, szín, rajz- és festés-technika, megjelenítés/rendering | | | | |
| Tanulásszervezés/folyamatszervezés sajátosságai:  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:    A hallgatók tennivalói, feladatai:  A tanulmányok intenzív műtermi gyakorlatokat igényelnek, emellett önálló kreativitást, és az elmélyült munkához szükséges zavartalan koncentrációt. A tanári korrektúrával és instrukciókkal támogatott műtermi munka egyéni otthoni munkával kiegészítendő, de nem helyettesíthető. A tanórákon való megjelenés nem mellőzhető.  A műtermi gyakorlatokat egyszerű házi feladatok kísérik  A tanulás környezete: stúdió, műterem, külső helyszín (Campus), online,    Szükséges eszközök:  Rajzi feladatok:  Félíves vagy nagyobb fehér vagy világos rajzpapír (műszaki rajzlap v. merített rajzpapírok DIN A2<: Ingres, Fabriano) (Vázlatkönyv DIN A4 vagy írólapok DIN A4-A3)  Saját, kedvelt rajzeszközök (grafitceruza v. töltehető Versatile HB, B2, B3, grafitrúd), (pittkréta, rajzszén), (radírgumi, monopolradír), (rongy v.papírzsebkendő), fixatív, (hegyező v. Schnitzer), (rajzszeg, csiptető),  Színes gyakorlatok:  Vizes bázisú festékek (akril vagy tempera, esetleg vízfesték, pasztellkréták stb.)  ecsetek, rongy, papírok (paletta), vizesedény  házi feladatokhoz:  kőrző, vonalzók (egyenes és kétféle derékszögű), aquarell vagy színes filcek, szövegkiemelők, személyi számítógép, laptop vagy táblagép (tablet), internetelérés, vektorgrafikus vagy pixeles alkalmazások (corel draw/photopaint, krita, adobe illustrator/photoshop, etc.) | | | | |
| Értékelés:    (Több tanár és tanáronként külön értékelés esetén tanáronként megbontva)    Teljesítendő követelmények (szemeszter végén benyújtandó):  Tanulmányrajz, színes munka min. 10 db. DIN A2 (félíves) (esetleg DIN A3)  Házi feladatok digitális munkák min. 10 db. DIN A3 vagy DIN A4  Formátum: .jpg, méret: 1-2 MB, felbontás: 300dpi (vagy oldalak: ~1000-2000pixel)  fájlelnevezés: családinév.feladatneve.megoldásssorszáma.jpg (pl.: horváth.önárnyék.2.jpg)  Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})gyakorlati demonstráció  Félév végi kiértékelés személyes konzultációval, a félév során készült munkák alapján.  Az értékelés szempontjai (mi mindent veszünk figyelembe az értékelésben):  önálló otthoni munka, házi feladatok, attitűd, rajzi kvalitások (szemléletes, fény-árnyékos plasztikus megjelenítés, tónusos térhatás és kifejező erő, kompozíció, kreatív invenció) | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):            A kurzus jegy komponensei: Értékelés:  Aktivitás, konzultációs jelenlét 20% 91-100%: jeles  Az elkészült munka szakmai színvonala 60% 71-90% jó  Önálló munka, invenció 20% 51-70%: közepes  31-50%: elégséges  0-30%: elégtelen | | | | |
| Kötelező irodalom:  Johannes Itten: *A színek művészete*, (tanulmányi kiadás) Corvina 1978.    Ajánlott irodalom:  Johannes Itten: *A színek művészete*, (faximile kiadás) Göncöl-Saxum 1978.  Johann Wolfgang Goethe: *Színtan*, Corvina  Nemcsics Antal: *Coloroid színatlasz*, ISBN 963-00-4612-1 vagy ISBN 963 02 4789 5  Nemcsics Antal: Színtan-színdinamika, Tankönyvkiadó, 1988  Sarah Kent: *Kompozíció*, Park kiadó  Szelényi Károly: *Színek (a fény tettei és szenvedései)*  Király Sándor: *Általános színtan és látáselmélet*, Nemzeti tankönyvkiadó, 1994.  Joann Eckstut & Arielle Eckstut: *The Secret Language of Color*, Black Dog and Leventhal Publishers Inc.  Josef Albers: *Interaction of Color*, Yale University Press | | | | |
| Egyéb információk: | | | | |
| Máshol/korábban szerzett tudás elismerése/ validációs elv:  – *nem adható felmentés a kurzuson való részvétel és teljesítés alól,*  *nincs lehetőség elismerésre/beszámításra* | | | | |
| Tanórán kívüli konzultációs időpontok és helyszín: | | | | |